Дуброўна (Вармінска-Мазурскае ваяводзтва)

**Дуброўна** (, ) — вёска, адміністрацыйны цэнтар гміны Дуброўна Аструдзкага павету Вармінска-Мазурскага ваяводзтва Польшчы. Знаходзіцца прыкладна за 30 км на поўдзень ад Аструды і за 50 км на паўднёвы захад ад рэгіянальнае сталіцы Ольштыну.

Да 1945 року была местам. У 1975—1998 роках уваходзіла ў склад Ольштынскага ваяводзтва.

У Дуброўне знаходзяцца прыстанак PKS, ośrodek zdrowia, аптэка, банк, пошта, бэнзынавая станцыя, рэстарацыя, бар, крамы, ośrodki wypoczynkowe.

## Гісторыя
У XIII стагодзьдзі прусы збудавалі форт між вазёрамі Вялікая і Малая Дуброўна. У 1316 року крыжакі пачалі ўмацаваньне паселішча і збудавалі тут замак Гільгенбург. Паселішча вакол замку ў 1326 року атрымала мескія правы ад дзяжгонскага комтура Лютара фон Браўншвэйга. Праз Гільгенбург у тыя часы праходзіў гандлёвы шлях з Мазовіі у Эльблёнг і Гданьск. Замак быў сядзібай крыжацкага войта.

У ліпені 1410 року, за два дні да бітвы пад Грунвальдам, места была захопленае і спаленае войскам Уладзіслава II Ягайлы. У XV стагодзьдзі земскім судзьдзёй быў тут Пётар Бажынскі з Эльгнова (бацька Яна і Сьцібара — заснавальнікаў Прускай канфэдэрацыі). У 1525 року мясцовасьць стала староствам і належала магнацкім родам Габленцам, Алесьніцам і найдаўжэй (1572—1831) Фінку фон Фінкэнштайну. У 1656 року места было спаленае татарамі.

У 1818 року Гільгенбург быў уключаны ў *Landkreis Osterode in Ostpreußen*. Хоць знаходзіўся на чыгунцы між местамі Остэродэ (Аструда) і Зольдаў (Дзялдова), Гільгенбург заставаўся мястэчкам зь ня болей як 1000 жыхароў. Пасьля аддзяленьня Дзялдова ад Усходняе Прусіі стаў самым паўднёвым местам Masurian Oberland і быў адрэзаны ад усіх рэгіянальных маршрутаў.

У канцы жніўня 1914 року ў ваколіцах Дуброўны разыгралася так званая I мазурская бітва. У Асякове, што за 4 км ад Дуброўны, знойдзеныя адныя з найвялікшых вайсковых могілак таго часу.

У 1945 року Гільгенбург быў зруйнаваны на 80%. Па ўмовах Патсдамскае канфэрэнцыі места было перададзена ў склад Польшчы, усё нямецкае насельніцтва выселенае і замененае палякамі. Падчас гэтага перайменаванае ў Дуброўну паселішча было пазбаўленае мескіх правоў.

## Славутасьці
* Руіны крыжацкага замку 1319 року. У 1410 року замак быў спалены, адбудаваны ў пачатку XVI ст. У 1683-96 роках Фінкэнштайны перабудавалі яго на барокавую рэзыдэнцыю, дабудаваўшы ўсходняе і паўднёвае крыло, а ваколіцы абсадзіўшы дрэвамі. У XX стагодзьдзі замак перайшоў ва ўласнасьць роду Штраўсаў. У 1945 року спалены і зруйнаваны.
* Парафіяльны касьцёл (цяпер мэтадысцкі), збудаваны ў 1325—1350 роках, перабудаваны ў XVII i XVIII ст. У 1697 року дабудаваны маўзалей Фінкэнштайнаў.
* Каталіцкі касьцёл, нэагатыцкі з другой паловы XIX стагодзьдзя.
* Фрагмэнты мейскіх муроў XIV ст., захаваліся па вуліцы Тыльнай, Грунвальдзкай, ля замку і ўздоўж возера
* Камянічкі XIX ст па вуліцах Касьцёльнай і Касьцюшкі
* Сынагога


Urząd Gminy w Dąbrównie.jpg|Урад гміны Дуброўна
Synagoga w Dąbrównie 2.jpg|Будынак даўняй сынагогі


## Рэлігія
На тэрыторыі Дуброўны душпастырскую дзейнасьць праводзяць наступныя канфэсіі:
* Рымска-каталіцкая царква
* Эвангелісцка-мэтадысцкая царква

## Літаратура
* 

## Вонкавыя спасылкі

Катэгорыя:Гміна Дуброўна
Катэгорыя:Населеныя пункты Вармінска-Мазурскага ваяводзтва